**ИЗЈАВА О ПРИХВАТАЊУ УСЛОВА ЗА ПРИЈЕМ, КОРИШЋЕЊЕ И ОДРЖАВАЊЕ ОПРЕМЕ**

Oвим потврђујем, под пуном материјалном и кривичном одговорношћу да ће се Лабораторија .....................у оквиру Института.............(АПР подаци: матични број, пословно име,тип субјекта)(у даљем тексту: Корисник) придржавати следећих општих услова за пријем, одржавање и коришћење опреме из прилога 1. од дана преузимања опреме до 12. јануара 2028. године. Опрема је набављена из европских фондова IPA 2013 – на основу уговора EU Contract EuropeAid/135592/IH/SUP/RS - Пројекат“ Набавка опреме неопходне за унапређење услуга оцењивања усаглашености у Републици Србији“. Ови општи услови ће бити део уговора који ће накнадно бити потписан између Министарства привреде (у даљем тексту: Власник) и Корисника опреме (у даљем текст : Уговор).

1. Корисник је дужан да користи опрему искључиво у складу са њеном наменом и мора применити признате методе за коришћење опреме тј. методе оцењивања усаглашености који су наведене у европским директивама, одговарајућим српским техничким прописима, националним или међународним стандардима односно другим техничким спецификацијама, а кад наведено није могуће дужан је да користи признате испитне методе које је сам развио.
2. Корисник је дужан да користи опрему за испитивања, еталонирање, контролисање и сертификацију за које ће бити акредитована према стандардима ISО 17020, ISO 17025 и ISO 17065. Уколико Корисник не буде акредитован према неком од наведених стандарда дужан је да кроз процедуре система управљања квалитетом обезбеди исти ниво испуњености услова који су предвиђени захтевима наведеним стандарда.
3. Корисник је дужан да по пријему опреме исту јасно означи европском заставицом и натписом „Финансирано из ЕУ Пројекта“ на српском и енглеском језику.
4. Корисник је одговоран за правилно функционисање опреме, одмах након коначног пријема и инсталирања опреме у просторијама корисника као и да обезбеди потребне просторије, објекте и додатне уређаје за инсталирање и рад опреме пре пријема опреме (нпр. заштитни уређај за испарљиве материје, топлоту, влажност, климатизацију, грејање, проветравање, снабдевање техничким гасовима, водом, компримованим ваздухом, одводне исталације... ) у складу са условима добављача из упутства за инсталирање и употребу опреме.
5. Корисник је дужан да обезбеди неопходан потрошни материјал за испитивања односно анализе пре пријема опреме, да би се обавила верификација њених перформанси у складу са условима уговореним са добављачем.
6. Лабораторија је одговорна да обезбеди стручно особље за руковање опремом
7. Лабораторија је одговорна за адекватно одржавање опреме, укључујући потребно еталонирање и поправку у случају квара насталог након истека гарантног рока како би се одржале перформансе за испитивање.
8. Лабораторија је дужна да обезбеди финансијска средства за правилно функционисање опреме. Трошкови између осталог обухватају: потрошни материјал (хемикалије, резервне делове, трошкове енергената, снабдевања гасом, водом и слично ) резервни делови, поправке, објекте, одлагања отпада, трошкови обука за особље,трошкове контроле квалитета, поновно еталонирање.
9. Корисник је дужан да поступа са отпадом насталим коришћењем опреме у складу са важећим прописима у Републици Србији.
10. Корисник је дужан да услуге испитивања и анализа у Србији и региону пружа по тржишним ценама, свим заинетресованим странама, под једнаким условима. Власник задржава право да интервенише у случају примедаба од корисника услуга Корисника или других лабораторија.
11. Држава ће остати власник опреме без обзира да ли су корисници опреме државне или приватне лабораторије у периоду од десет година од дана постписвања PAC, који је потписан 12. јануара 2018. године.
12. Корисник може да користи опрему само за употребу у сопственој просторијама. Изузетак је преносива опрема за испитивања односно анализе којe Корисник обавља на терену. Преносива опрема ће бити посебно означена у Уговору.
13. Корисник не може да прода или изнајми опрему другима у периоду неведеном у тачки 1.
14. Корисник је одговоран за свако демонтирање и коначно одлагање опреме по окончању века употребе опреме. Корисник је дужан да обавести и тражи одобрење Власника за наведене радње уколико се оне десе у периоду наведеном у тачки 1.
15. Кориник је дужан да обезбеди услове да надлежно министарство односно организација којој је поверено вршење надзора, врши надзор над испуњавањем услова за пријем, одржавање и коришћење опреме, у складу са Уговором ( несметан приступ просторијма, опреми, особљу и документацији). Власник задржава право да одузме предату опрему у случају неиспуњавања услова из уговора.
16. Кориник је дужан да именује особу одговорну за сарадњу са Власником у поступку пријема, инсталације, обуке, одржавања опреме, демонтирање и одлагање опреме [[1]](#footnote-1). Именована особа је дужна да пријави Власнику све неусаглашености у току века употребе опреме.
17. Корисник је дужан да чува на сигурном сву документацију за сваку јединицу опреме која се односи на њено контролисање, поправке,одржавање, еталонирање као и записе о њеном коришћењу, и да без одлагања пријави Власнику сваку евентуалну штету на опреми или већи проблем.
18. Корисник је дужан да осигура опрему до њене садашње вредности.
19. Потписивањем ове изјаве Корисник се обавезује да ће прихватити опрему наведену у Јавном позиву.

У случају да су сви услови из Уговора испуњени у периоду из става 1. ове изјаве власништво над опремом се преноси на Корисника.

Одговорни представници корисника опреме:

Датум:

1. пријем опреме, безбедно уношење и складиштење опреме, квантитативна и квалитативна провера испоручене опреме, потписивање контролних листа пријема потрошног материјала, пратеће документације, контрола приликом инсталације опреме, пуштања у рад, организовање тренинга, надзора и слично [↑](#footnote-ref-1)